明珠台

係無綫電視嘅英文電視頻道，部分節目以普通話、日本話或者韓文作麗音廣播。

無綫電視喺1967年11月19號成立，係香港第一個商營無綫電視台，提供免費電視廣播服務。於2007年上半年，黃金時段內，明珠台嘅英文電視頻道平均收視約佔百份之七十，係全港收視率最高嘅英文電視頻道。

1991年，明珠台開始採用麗音廣播服務，提供多語言聲音廣播，觀眾可自行選擇廣播語言。基本上，明珠台喺部份節目提供廣東話同埋英文作廣播。而中文字幕喺下晝6點20分後，於大部份節目提供。

明珠台全港模擬電視訊號發射頻道同埋頻率 

來源：香港電視廣播服務頻率表

節目 
明珠台絕大多數晚間節目都有以NICAM技術或者係多重AC-3位流，作多種語言廣播。尤其係晚間播出嘅部分綜合節目同埋電視劇、電影等等，都有英粵、日粵雙聲道。佢嘅英文劇收視係全港最高。

電影 
從前，明珠台播放電影嘅時段係最受歡迎嘅節目。根據AC尼爾森喺2001年嘅調查中，「明珠930」係全香港觀眾最鍾意嘅電視節目。節日期間會播出唔同主題嘅電影。例如喺情人節前一星期，播出愛情主題電影；而萬聖節期間，會播出以恐怖為主題嘅電影。現時「周末大電影」逢星期五六日晚9:30播出。

電視劇 
明珠台亦重點播英語戲劇節目，間中亦會播放韓劇、日劇、台劇。一些曾經喺明珠台播放嘅外購節目，亦被香港嘅電視台用類似嘅題材製作成香港版本。

新聞時事節目

綜合資訊節目 
明珠台其他節目包括紀錄片、資訊節目、音樂節目，戲劇節目及娛樂節目等。

體育節目

轉播教育電視節目 
由於香港政府並無自行運作嘅電視台，政府規定兩間免費電視台一定要播放香港電台嘅節目，其中教育電視早喺1971年開始播，根據香港嘅教育制度，將中文、英文、數學、常識、普通話等教育節目，畀中小學學生睇。而教育電視節目就喺每年嘅32個星期播映期間，被安排喺香港兩間免費電視台嘅非主流頻道——無綫電視明珠台同亞洲電視國際台播出。播放模式係：上晝8點至中午12點由其中一間電視台播出，中午12點至4點就由另一間電視台播出。下一學年兩間電視台嘅播放時段互換。而由2006年9月18號開始，教育電視播放時間縮短為兩個鐘，上晝時段由上晝10點至中午12點，而下晝時段就係由下晝2點至4點。

轉播香港電台電視節目

台徽 
明珠台啟播時，台徽最初同翡翠台標誌一樣，後尾開始獨立用自己嘅台徽。台徽大致同翡翠台標誌相似，只不過將白框改成圓形，再形成「P」的形狀，代表Pearl的字頭「P」字。1989年11月，無綫進行大改革，並將台徽統一，明珠台P形台徽就無咗。統一後，為避免同翡翠台標誌撈亂，無幾耐再喺台徽底下加上「Pearl」嘅英文字樣。

攷 

香港電視播放頻道
無綫電視
廣東省電視播放頻道
香港數碼地面電視廣播